VENDIM
Nr. 884, datë 27.12.2022

PËR  MIRATIMIN E PLANIT TË SHPENZIMEVE, PËR VITIN 2023, TË ENTIT RREGULLATOR TË SEKTORIT TË FURNIZIMIT ME UJË DHE LARGIMIT E PËRPUNIMIT TË UJËRAVE TË NDOTURA (ERRU)

Në mbështetje të nenit 100 të Kushtetutës dhe të pikës 1, të nenit 11, të ligjit nr.8102, datë 28.3.1996, “Për kuadrin rregullator të sektorit të furnizimit me ujë dhe të largimit dhe përpunimit të ujërave të ndotura”, të ndryshuar, me propozimin e ministrit të Financave dhe Ekonomisë, Këshilli i Ministrave 

VENDOSI:

1. Miratimin e planit të shpenzimeve, për vitin 2023, të Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura, në shumën 56 403 200 (pesëdhjetë e gjashtë milionë e katërqind e tre mijë e dyqind ) lekë, sipas aneksit nr. 1, që i bashkëlidhet këtij vendimi.
2. Ngarkohet Enti Rregullator i Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

ENTI  RREGULLATOR  I  UJIT  (ERRU)

Aneksi nr. 1

[bookmark: _GoBack]PLANI I SHPENZIMEVE, PËR VITIN 2023

	Nr.
	Emërtimi i shpenzimeve
	Viti 2023 (lekë)

	1.
	Pagat dhe shtesat e tjera
	34 619 660

	2.
	Sigurimet shoqërore dhe shëndetësore 
	6 052 270

	3.
	Shërbime e furniturë
	15 231 270

	4.
	Investime
	500 000

	
	TOTALI
	56 403 200



